CELEX: 62021CN0336
Language: mt
Date: 2021-05-27 00:00:00
Title: Kawża C-336/21: Talba għal deċiżjoni preliminari mressqa mil-Landesgericht Korneuburg (l-Awstrija) fis-27 ta’ Mejju 2021 – L GmbH vs F GmbH, BW, SW

30.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 349/18
            
         
      Talba għal deċiżjoni preliminari mressqa mil-Landesgericht Korneuburg (l-Awstrija) fis-27 ta’ Mejju 2021 – L GmbH vs F GmbH, BW, SW
      (Kawża C-336/21)
      (2021/C 349/22)
      Lingwa tal-kawża: il-Ġermaniż
      
         Qorti tar-rinviju
      
      Landesgericht Korneuburg
      
         Partijiet fil-kawża prinċipali
      
      
         Rikorrent: L GmbH
      
         Konvenuti: F GmbH, BW, SW
      
         Domandi preliminari
      
      
                  1)
               
               
                  L-Artikolu 5(3) tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (1) għandu jiġi interpretat fis-sens li trasportatur tal-ajru ma huwiex obbligat li jħallas il-kumpens skont l-Artikolu 7 tar-Regolament Nru 261/2004 meta jilħaq id-destinazzjoni finali tal-passiġġieri b’dewmien ta’ 7 sigħat u 41 minuta peress li, waqt it-titjira li ppreċediet it-titjira preċedenti, l-ajruplan ġarrab ħsara minħabba sajjetta; li t-tekniku tal-kumpannija ta’ manutenzjoni mqabbda mit-trasportatur tal-ajru li ssejjaħ wara l-inżul ikkonstata biss ħsarat minuri li ma jaffettwawx il-kapaċità ta’ funzjonament tal-ajruplan (“some minor findings”); li t-titjira preċedenti seħħet; li madankollu deher waqt “pre-flight check” (spezzjoni qabel it-titjira) mwettqa qabel it-titjira preċedenti li, sa ordni ġdida, l-ajruplan ma kienx iktar operattiv; u li t-trasportatur tal-ajru għalhekk seta’ juża, minflok l-ajruplan li sarlu ħsara inizjalment previst, ajruplan ta’ sostituzzjoni li wettaq it-titjira b’dewmien ta’ tluq ta’ 7 sigħat u 41 minuta?
               
            
                  2)
               
               
                  L-Artikolu 5(3) tar-Regolament Nru 261/2004 għandu jiġi interpretat fis-sens li, fost il-miżuri raġonevoli li għandu jieħu trasportatur tal-ajru, għandu jiġi propost lill-passiġġieri reżervazzjoni mill-ġdid fuq titjira oħra, li permezz tagħha kienu jilħqu d-destinazzjoni finali tagħhom b’inqas dewmien, minkejja li minflok ma juża l-ajruplan li ma kienx iktar operattiv, it-trasportatur tal-ajru wettaq it-titjira permezz ta’ ajruplan ta’ sostituzzjoni li permezz tiegħu il-passiġġieri waslu għad-destinazzjoni finali tagħhom b’dewmien itwal?
               
            
         (1)  ĠU Edizzjoni Speċjali bil-Malti, Kapitolu 7, Vol. 8, p. 10.